google/wiki40b huggingface dataset:
Hrad Kreuzenstein

Hrad Kreuzenstein je hrad pri mestečku Leobendorf v okrese Korneuburg v rakúskej spolkovej zemi Dolné Rakúsko, niekoľko kilometrov severne od Viedne.
Na rovnakom mieste dnes stojí zvláštny hrad, ktorý v rokoch 1874 – 1906 postavil gróf Johann Nepomuk Wilczek (1837 – 1922).

Poloha

Hrad leží severne od Dunaja na návrší Rohrwaldu, priamo nad mestečkom Leobendorf medzi mestami Korneuburg a Stockerau. Hrad je v nadmorskej výške 266 metrov a nad riekou Dunaj asi 100 metrov.
Návršie je neďaleko ohybu Dunaja pri Viedenskej bráne, takže umožňuje a rozširuje výhľad do Korneuburgskej panvy. Približne naproti, pri južnom brehu Dunaja, stojí hrad Greifenstein.

Stredoveký hrad Habsburgovcov

Pôvodný hrad Kreuzenstein bol postavený, ako väčšina hradov v Dolnom Rakúsku, v 12. storočí. „Formbachovia“ pochádzajúci z grófstva Formbach postavili hrad, keď sobášom získali do vlastníctva vodný hrad. Za Přemysla Otakara II. z Čiech (asi 1233 – 1278) prešiel hrad v roku 1278 do vlastníctva Habsburgovcov.
Prenasledovaný novokrstenec Balthasar Hubmaier (1485 – 1528) bol v roku 1527 vo Waldshute (Predné Rakúsko/Südbaden), pod pravdepodobne chybnou zámienkou, zajatý a držaný vo väzbe na hrade Kreuzenstein a predaný Habsburgovcom. Tí ho postavili pred inkvizičný súd, odsúdili na trest smrti. Poprava sa konala vo Viedni dňa 10. marca 1528.
Počas Tridsaťročnej vojny nebol hrad dobytý. Potom sa ale do hradu dostal švédsky poľný maršal Lennart Torstenson (1603 – 1651) a pri svojom odchode v roku 1645 nechal hrad na niekoľkých miestach odstreliť.

Obnova počas vlády grófa z Wilczeku

Než sa hrad stal zrúcaninou, prešiel v 18. storočí do vlastníctva grófov Wilczkov, ktorí mali veľkú moc, keď ako majitelia uhoľných baní v Sliezsku zbohatli. Než sa stal Jan Nepomuk Wilczek polárnym výskumníkom, začal v roku 1874 na rovnakom mieste pozvoľna prestavovať hrad. Ten sa síce v vzhľade skoršiemu hradu úplne nepodobal (románsky a gotický vzor hradu), ale existovali zvyšky stredovekého hradu (hlavne časti hradného múru, murivo východnej veže a časť kaplnky). Trochu zručným zábleskom sú zvyšky muriva stredovekej časti stavby v 19. storočí dobre zvýraznené. Vedenie stavby prevzal v roku 1895 architekt Carl Gangolf Kayser (1837 – 1895), potom prišiel rytier „Humbert Walcher z Molshein“. Pod kaplnkou bola zriadená rodinná hrobka. Je tu pochovaný samotný Wilczek. Celý hrad bol pozostatkom stredovekého hradu, medzi iným je tu veľké množstvo originálnych častí stavieb, ktoré Wilczek pozháňal z celej Európy. Okrem toho bol hrad vybavený veľkým množstvom stredovekých zariaďovacích predmetov. Práce trvali 30 rokov – oficiálne znovuotvorenie bolo 6. júna 1906, medzi inými bol prítomný aj cisár Viliam II. (1859 – 1941). V roku 1915 došlo k požiaru po údere blesku, zhorela časť archívu a knižnice v krídle domu.
Le Monêtier-les-Bains

Polohopis

Le Monêtier-les-Bains má rozlohu 97,87 km². Najvyšší bod je položený 3 659 m n. m. a najnižší bod 1 397 m n. m.

Obyvateľstvo

Le Monêtier-les-Bains má 1062 obyvateľov (2009).
Graf vývoja obyvateľstva:
Zdroje: INSEE
Segozero

Pobrežie

Pobrežie je členité.

Vodný režim

Zdrojom vody je sneh a dážď. Rozsah výkyvu hladiny je maximálne 2,4 m. Hladina zamrzne v decembri a roztápa sa v máji. Z jazera odteká rieka Segeža, ktorá ústi do Vygozera.

Priehrada

Potom čo bola na rieke Segeže pod jazerom postavená vodná elektráreň a priehradná hrádza zvyšujúca hladinu, zmenilo sa jazero na priehradu. Jeho rozloha sa zväčšila na 906 km². Zároveň sa tým objem zväčšil na 21,5 km³ a maximálna hĺbka na 103 m.

Osídlenie

Na západnom brehu leží obec Padany, na južnom brehu obec Karaja Maseľga a na severovýchode Segeža a Popov Porog.
Tomsk

História

Tomsk bol založený v roku 1604 na príkaz cára Borisa Godunova kozákmi ako ruská vojenská pevnosť. Názov mesto získalo podľa rieky Tom, cez ktorú malo strážiť brod pred Tatármi. Časom sa mesto stalo dôležitou vojenskou základňou pre výpravy do vtedy divokého okolia. Pretože nemalo konkurenciu, pomerne rýchlo sa z neho stalo administratívne centrum a v roku 1804 sa stalo centrom gubernie.
V 30. rokoch 19. storočia sa jeho rast ešte urýchlil, keď v neďalekom okolí bolo objavené zlato. 19. decembra 1917 tu získali moc boľševici, v roku 1918 tu boli aj jednotky československých légií a bielogvardejcov, opäť bola sovietska moc ustavená až ku konci roku 1919.

Významné stavby

V Tomsku sa nachádza prvá univerzita na Sibíri – funguje už od roku 1880 a má jednu z najväčších knižníc v Rusku.
Stredoľavica

Stredoľavica alebo ľavý stred, niekedy aj demokratická ľavica, je pozícia politického spektra, ktorá sa nachádza medzi stredom a ľavicou. Vo všeobecnosti sem patria strany, ktoré kladú dôraz na slobodu, rovnosť, solidaritu, sociálnu spravodlivosť, ochranu sociálne slabších, najrôznejších menšín a životného prostredia. V ekonomickej oblasti zastávajú myšlienku zmiešanej ekonomiky a silného sociálneho štátu založeného na uplatňovaní keynesiánskych mechanizmov. Sociálne nerovnosti sa usilujú zmenšovať prostredníctvom progresívneho zdaňovania a redistribúciou bohatstva. Za stredoľavé sa označujú najmä sociálno-demokratické, demokraticko-socialistické ale čiastočne aj sociálno-liberálne, progresívne a zelené strany. Niektoré sociálno-demokratické strany od polovice 90. rokov zaznamenali výrazný posun doprava, zjemnili zásahy štátu do ekonomiky a prijali koncept politiky tzv. tretej cesty, ktorý ovplyvnil značnú časť západoeurópskej ľavice. Túto ideologickú zmenu ľavého stredu stelesňovali bývalý britský premiér Tony Blair, bývalý nemecký kancelár Gerhard Schröder či bývalý americký prezident Bill Clinton.

Slovensko

Podľa názoru politológa Cirnera sa snaží ako stredoľavá strana profilovať strana Smer-sociálna demokracia.
Kruth

Poloha

Obec má rozlohu 22,06 km². Najvyšší bod je položený 1 263 m n. m. a najnižší bod 468 m n. m.

Obyvateľstvo

Počet obyvateľov obce je 984 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rájecká tůň

Ochrana

Predmetom ochrany je prirodzená riečna tôňa obklopená zvyškami lužného lesa, mokraďové rastlinné spoločenstvá, výskyt obojživelníkov. Neďaleko pamiatky sa nachádza prírodná rezervácia Černovický hájek. Tôňou preteká Černovický potok, ktorý sa o kilometer ďalej vlieva do Holáseckých jazier.

Geológia

Podložie tvoria predovšetkým treťohorné íly karpatskej priehlbiny, na ktorých sú uložené fluviálne naplaveniny rieky Svitavy z obdobia štvrtohôr. Nivné sedimenty sú tvorené staršími štrkopieskovými usadeninami, zvrchu prekrytými vrstvou povodňových hlín a pieskov. Najčastejším typom pôdy je fluvizem typická.

Flóra

Z drevín sa tu predovšetkým nachádza vŕba biela, topoľ biely, javor poľný, jelša lepkavá a dub letný.Medzi kríkmi môžeme nájsť bršlen európsky, svíb krvavý, vŕbu rakytu, bazu čiernu alebo zob vtáčí. Na menej zatienených miestach nájdeme typických zástupcov mokraďovej vegetácie ako pálku úzkolistú, vrbicu vŕbolistú, kosatec žltý nebo okrasu okolíkatú.

Fauna

Niekedy bolo toto územie významnou lokalitou pre rozmnožovanie obojživelníkov, ale vzhľadom na stále väčšie znečistenie vody ich tu nájdeme iba vzácne. Zato kerové porasty sú útočiskom drobných spevavcov ako sú: kúdeľníčka lužná, muchár sivý a slávik obyčajný, bol tu pozorovaný tiež i rybárik riečny.
Bryndzová nátierka

Bryndzová nátierka patrí medzi typické jedlá slovenskej kuchyne, ale pripravuje sa aj v Maďarsku a iných stredoeurópskych kuchyniach. Pre Slovensko je typická tým, že sa pripravuje z ovčej bryndze. Okrem toho obsahuje maslo, nakrájanú cibuľu, mletú červenú papriku, poprípade iné koreniny.
La Chapelle-Enchérie

Poloha

Obec má rozlohu 10,76 km². Najvyšší bod je položený 144 m n. m. a najnižší bod 98 m n. m.

Obyvateľstvo

Počet obyvateľov obce je 182 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Couloisy

Poloha

Obec má rozlohu 3,74 km². Najvyšší bod je položený 127 m n. m. a najnižší bod 37 m n. m.

Obyvateľstvo

Počet obyvateľov obce je 484 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Poraď si sám

Film

Rovnaký názov Poraď si sám mal aj dokumentárny film o Mirovi Žbirkovy a skupine Limit z roku 1989 .

Coververzie

V roku 1999 vydala coververziu tejto skladby skupina Iné Kafe na albume Čumil .
Nicky Romero

Mladosť

Romero sa narodil a vyrastal v Holandsku. Na jeden rok sa presťahoval do Kingstonu v Kanade, neskôr sa však vrátil do Holandska aby pokračoval v štúdiu.
Riche

Poloha

Obec má rozlohu 6,34 km². Najvyšší bod je položený 270 m n. m. a najnižší bod 213 m n. m.

Obyvateľstvo

Počet obyvateľov obce je 192 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Verrières (Orne)

Poloha

Obec má rozlohu 17,75 km². Najvyšší bod je položený 214 m n. m. a najnižší bod 119 m n. m.

Obyvateľstvo

Počet obyvateľov obce je 393 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-d’Aubézies

Poloha

Obec má rozlohu 8,42 km². Najvyšší bod je položený 245 m n. m. a najnižší bod 131 m n. m.

Obyvateľstvo

Počet obyvateľov obce je 76 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Val-Suzon

Poloha

Obec má rozlohu 18,51 km². Najvyšší bod je položený 560 m n. m. a najnižší bod 322 m n. m.

Obyvateľstvo

Počet obyvateľov obce je 218 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bagratovci

Bagratovci bol šľachtický rod, ktorý časom vládol v Arménsku (886 – 1045). Ich pôvod je sporný, ale väčšinou sa predpokladá, že pochádzajú pôvodne z Arménska a v roku 772(?).
Bagratovci vytvorili kráľovské hlavné mesto s centralizovanou správou a relatívne nezávislé od arabského kalifátu a Byzancie. Povzniesli stredoveké Arménsko hospodársky, politicky aj kultúrne, zvýšili medzinárodnú prestíž krajiny. Ich štát podľahol v 11. storočí Byzancii.
Permeabilita vákua

Permeabilita vákua () je súčasť permeability, prírodná konštanta, ktorej hodnota je
Orthopolis (syn Plémnaia)

Orthopolis (starogr. Ὀρθόπολις – Orthopolis, lat. Orthopolis) je v gréckej mytológii syn a nástupca sikyónskeho kráľa Plémnaia.
Plémnaios sa stal otcom mnohých detí, ale tie onedlho po narodení podľahli akejsi chorobe. Nad zbožným kráľom sa nakoniec zľutovala bohyňa Demeter a tá v podobe starej ženy opatrovala jeho novonarodeného syna Orthopola a zachránila ho.Šťastný otec dal bohyni Demetre preto z vďaky postaviť v Sikyóne svätyňu.
Po smrti svojho otca prevzal Orthopolis v Sikyóne kráľovské žezlo. Podľa starovekého autora Hieronyma to bolo okolo roku 1623 pred Kr. a jeho vláda trvala až do roku 1560 pred Kr. Antický autor Pausanias uvádza, že Orthopolis mal dcéru Chrysorthu, ktorá bohovi Apolónovi porodila syna Koróna. Po dlhej 63 ročnej vláde Orthopola sa kráľom v Sikyóne stal Marathónios.
Anvin

Poloha

Obec má rozlohu 7,83 km². Najvyšší bod je položený 150 m n. m. a najnižší bod 51 m n. m.

Obyvateľstvo

Počet obyvateľov obce je 780 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Henry Fairfield Osborn

Životopis

Narodil sa v meste Fairfield  v Connecticute a vyštudoval Princeton University. Stal sa profesorom porovnávacej anatómie a neskôr biológie i zoológie. Dlhodobo sa venoval aj paleontológii ktorú študoval u Edwarda Drinkera Copea. Jeho najvýznamnejším vedeckým počinom bol opis tyranosaura v roku 1905. Opísal aj ďalších dinosaurov, konkrétne rody Ornitholestes (1903), Pentaceratops (1923) a Velociraptor (1924).
Ako riaditeľ American Museum of Natural History v New Yorku sa podieľal aj na plánovaní slávnych vedeckých expedícií do Mongolska v 20. a 30. rokoch 20. storočia. Publikoval aj početné knihy a uznávané vedecké práce.

Kontroverzné názory

Na druhú stranu sa však Osborn aj zdiskreditoval svojimi v podstate rasistickými teóriami o nerovnosti ľudských rás a údajných rozdieloch v ich vrodenej inteligencii a schopnosti prežívať, či tvoriť vyspelú kultúru. Zapojil sa aj do vtedy populárnych úvah o eugenike.
Anceaumeville

Poloha

Obec má rozlohu 4,68 km². Najvyšší bod je položený 181 m n. m. a najnižší bod 55 m n. m.

Obyvateľstvo

Počet obyvateľov obce je 698 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tardets-Sorholus (obec)

Poloha

Obec má rozlohu 14,99 km². Najvyšší bod je položený 793 m n. m. a najnižší bod 209 m n. m.

Obyvateľstvo

Počet obyvateľov obce je 605 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Foucarmont

Poloha

Obec má rozlohu 7,28 km². Najvyšší bod je položený 203 m n. m. a najnižší bod 103 m n. m.

Obyvateľstvo

Počet obyvateľov obce je 945 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Buzalka

Životopis

Michal Buzalka po absolvovaní benediktínskeho gymnázia v Ostrihome študoval teológiu na univerzite vo Viedni. Tu bol 14. júla 1908 vysvätený za kňaza. V roku 1912 vo Viedni obhájil doktorát z teológie. V rokoch 1908 – 1912 pôsobil ako kňaz v pastorácii na rôznych miestach: Teplá, Banská Štiavnica, nemocnica sv. Štefana v Budapešti, Skýcov, Vajnory. V rokoch 1922 – 1924 vykonával funkciu prefekta seminára v Trnave a zároveň tu vyučoval morálnu a pastorálnu teológiu. V rokoch 1924 – 1931 bol farárom v Zavare. V roku 1931 bol vymenovaný za rektora seminára v Trnave. Po prenesení seminára do Bratislavy v roku 1936 sa po zriadení Bohosloveckej fakulty Univerzity Komenského v Bratislave stal prvým rektorom jej kňazského seminára a to až do roku 1940. Funkciu rektora seminára zastával opäť v rokoch 1942 – 1950. 15. mája 1938 bol v Ríme vysvätený za pomocného biskupa Trnavskej apoštolskej administratúry ako titulárny biskup konenský. V rokoch 1939 – 1945 zastával funkciu predsedu Katolíckej akcie a Združenia katolíckej mládeže.
V roku 1940 bol vymenovaný za vojenského vikára Slovenskej armády. V tejto funkcii zotrval až do roku 1945. V roku 1945 bol za svoje aktivity počas Slovenského štátu uväznený na 4 mesiace.
V rámci represálií KSČ voči rímskokatolíckej cirkvi na Slovensku bol Michal Buzalka 12. júla 1950 vzatý do vyšetrovacej väzby, kde bol podrobený fyzickému a psychickému týraniu. 12. januára 1951 ho štátny súd v Bratislave v procese spolu s biskupmi Jánom Vojtaššákom a Pavlom Gojdičom odsúdil na doživotie. V rokoch 1951 – 1956 bol väznený vo Valdiciach, Leopoldove, Prahe-Ruzyni, Žiline, Ilave a v Prahe-Pankráci. Na základe jeho veľmi zlého zdravotného stavu, spôsobeného pobytom vo väzení, mu v roku 1956 prerušili výkon trestu. Následne bol internovaný v Domove dôchodcov v Děčíne a v Charitnom domove v Tábore, kde 7. decembra 1961 zomrel. Jeho telesné ostatky boli v roku 1964 prenesené do rodiska vo Svätom Antone, 12. februára 2003 boli prenesené do krypty katedrály sv. Martina v Bratislave.
V roku 2000 začal proces jeho blahorečenia. Diecézna fáza procesu bola ukončená a kauza bola postúpená na Svätú stolicu k definitívnemu vyjadreniu.
Jadrové krmivo

Jadrové krmivá sú krmivá, ktoré obsahujú mnoho živín. Patria sem najmä zrniny - kŕmna pšenica, kŕmny jačmeň, ovos siaty, kukurica siata a iné, z ktorých sa vyrábajú kŕmne zmesi (šrot).
Marcus Terentius Varro Reatinus

Marcus Terentius Varro (116 – 27 pred Kr.), nazývaný aj Varro Reatinus na odlíšenie od svojho súčasníka Varrona Atacina, bol rímsky vzdelanec a spisovateľ.

Život

Varro sa narodil neďaleko Reate (dnes Rieti) do rodiny, o ktorej sa predpokladá, že patrila k jazdeckému stavu. Varro zostal k svojmu miestu narodenia pripútaný po celý svoj život, okrem iného tu vlastnil veľký statok.
Budúci veľký učenec študoval u iného slávneho vzdelanca, Lucia Aelia Stilona. Svoje vzdelanie ukončil v Aténach, pod vedením filozofa Antiocha z Askalónu pôsobiaceho v Platónovej Akadémii. Od roku 85 pred Kr., kedy zastával úrad kvestora, sa angažoval v politike na strane Gnaea Pompeia. Postupne dosiahol úrad tribúna ľudu a kurulského edila. Bojoval v Pompeiovom vojsku proti Sertoriovi (v rokoch 76 – 71 pred Kr.) aj proti pirátom (od roku 67 pred Kr.) a počas občianskej vojny slúžil ako jeho legát. Po porážke Pompeiovcov pri Farsale (48 pred Kr.) sa vrátil do Ríma, kde ho Caesar ospravedlnil.
Caesar poveril Varrona niekoľkými úlohami, Najprv sa mal postarať o opätovné osídlenie Capuy a Kampánie (59 pred Kr.) a roku 46 pred Kr. mu bol zverené zriadenie verejnej knižnice v Ríme. Po Caesarovej smrti, roku 43 pred Kr., ho pridal Marcus Antonius na proskripčnú listinu, čím Varro prišiel o svoj majetok, ale vďaka zásahu Fufia Calena si zachránil aspoň život. Po porážke Marca Antonia sa stal Varronovým ochrancom Augustus, vďaka ktorému mohol učenec prežiť posledné roky života v pokoji a venovať sa štúdiu a písaniu.

Dielo

Varro bol jeden z najplodnejších autorov staroveku. Podľa niektorých odhadov napísal 74 diel vo viac ako 600 knihách. Iba jedna z týchto kníh sa dochoval v úplnosti. Niektoré diela poznáme zo zlomkov alebo aspoň podľa názvu. Varronove diela boli používané inými spisovateľmi staroveku ako pramene, mimo iné Ciceronom, Plíniom Starším, Vergíliom, Aulom Gelliom, Augustínom a Vitruviom. Quintilianus nazýva Varrona „najučenejším spomedzi Rimanov“.
Varro je významný aj ako historik, ktorý sa pokúsil presne stanoviť dátumy významných udalostí rímskych dejín vrátane založenia Ríma. Jeho výskum rímskych dejín sa zakladá na tradičnej postupnosti rímskych konzulov, ktorá bola zaznamenávaná od najstarších čias. Tam, kde došlo k jej prerušeniu, vkladá Varro roky vlády diktátorov alebo anarchie. Rok založenia Ríma Varro stanovil ako 754 pred Kr (to je dátum uznávaný aj dnes archeológmi). Bolo dokázané, že sa v niektorých údajoch Varro mýli, ale dnes sú jeho závery prijímané ako všeobecne platné. Táto chronológia bola uvedené aj na Augustovom víťaznom oblúku v Ríme. Varronova datácia rímskych dejín sa z veľkej časti zachovala pod menom Fasti Capitolini (Kapitolský kalendár).
Varrovo dielo je v niektorých ohľadoch nesmierne moderné. Vzdelanec napríklad predvída existenciu mikroorganizmov, keď tvrdí, že je vhodné vyhýbať sa močiarom a vlhkých oblastiam, pretože na týchto miestach žijú malé tvory, ktoré nemožno vidieť ľudským okom, ale ktoré sa vznášajú vo vzduchu a vstupujú do ľudského tela ústami a nosom a ktoré spôsobujú choroby .
La Chaume (Côte-d'Or)

Poloha

Obec má rozlohu 33,1 km². Najvyšší bod je položený 376 m n. m. a najnižší bod 257 m n. m.

Obyvateľstvo

Počet obyvateľov obce je 119 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hypénos z Pisy

Hypénos (starogr. Ύπηνος – Hypénos) bol v roku 724 pred Kr. víťaz olympijských hier v behu na dve stadiá.
Hypénos z élidskej Pisy zvíťazil na 14. starovekých olympijských hrách v behu na dve stadiá, (diaulos) v disciplíne, ktorú zaviedli po prvýkrát na týchto hrách. Od založenia hier v roku 776 pred Kr. sa súťažilo, len v behu na jedno stadion. Víťazom behu na jedno stadion sa stal Desmón z Korintu.
Mauzun

Poloha

Obec má rozlohu 0,99 km². Najvyšší bod je položený 652 m n. m. a najnižší bod 500 m n. m.

Obyvateľstvo

Počet obyvateľov obce je 90 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Priemysel holokaustu (pojem)

Priemysel holokaustu je pojem, ktorý vytvoril vo svojej rovnomennej knihe s podtitulom Úvahy o zneužívaní židovského utrpenia americký politológ židovského pôvodu Norman Finkelstein.
Priemysel holokaustu je označením pre súčasné komerčné odvetvie služieb a výroby, rovnako však aj politiky, súdnictva a zákonodarstva, ktoré zneužíva pamiatku holokaustu jednak ako „ideologickú zbraň“, ale aj ako oblasť podnikania. Ideologicky má tento priemysel za úlohu získať pre štát Izrael imunitu voči kritike. Zároveň sa však "odpudzujúca banda plutokratov, chuligánov a mediokratov" snaží využiť pamiatku holokaustu na "dvojité vydieranie" za účelom získať obrovské právne odškodné a finančné vyrovnanie od Nemecka a Švajčiarska a tieto peniaze potom idú právnikom a organizáciám zainteresovaným v ich získaní a nie skutočným preživším holokaustu.
Perrancey-les-Vieux-Moulins

Poloha

Obec má rozlohu 17,26 km². Najvyšší bod je položený 463 m n. m. a najnižší bod 357 m n. m.

Obyvateľstvo

Počet obyvateľov obce je 280 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cambon-lès-Lavaur

Poloha

Cambon-lès-Lavaur má rozlohu 12,14 km². Najvyšší bod je položený 272 m n. m. a najnižší bod 176 m n. m.

Obyvateľstvo

Cambon-lès-Lavaur má 261 obyvateľov (2009).
Graf vývoja obyvateľstva:
Zdroje: INSEE
Saint-Jean-sur-Veyle

Polohopis

Saint-Jean-sur-Veyle má rozlohu 11,21 km². Najvyšší bod je položený 213 m n. m. a najnižší bod 176 m n. m.

Obyvateľstvo

Saint-Jean-sur-Veyle má 1077 obyvateľov (2009).
Graf vývoja obyvateľstva:
Zdroje: INSEE
Pierrepont (Aisne)

Poloha

Obec má rozlohu 10,54 km². Najvyšší bod je položený 94 m n. m. a najnižší bod 67 m n. m.

Obyvateľstvo

Počet obyvateľov obce je 399 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Geometria

Geometria (z gréckych slov Geo = zem a metro = miera) je disciplína matematiky prvýkrát spopularizovaná medzi starovekými Grékmi Tálesom (okolo 624-547 pred Kr.), ktorý sa zaoberal vzťahmi v priestore. Najstaršie známky geometrie sa dajú sledovať už v starovekom Egypte. Rindský papyrus popisuje zarážajúco presný spôsob výpočtu aproximácie Ludolfovho čísla, s chybou menšou ako jedna stotina. Rindský papyrus tiež popisuje jeden z prvých pokusov kvadratúry kruhu, ako aj istú analógiu kotangensu.
Ľudia zo skúsenosti alebo možno intuitívne charakterizujú priestor tými istými základnými vlastnosťami, ktoré sú zachytené axiómami geometrie. Z týchto axiómov a definícií bodu, priamky, krivky, povrchov a telies sa potom odvádzajú vety, ktoré tvoria teóriu geometrie.
Geometrie bola jedna z prvých disciplín matematiky vôbec, čo je dané jej možnosťami okamžitej praktickej aplikácie. Takisto je to prvá disciplína, ktorá bola postavená na axiomatickej báze, ktorú rozpracoval Euklides. Grékov zaujímalo veľa otázok o konštrukciách pravítkom a kružidlom. Na ďalší významný pokrok v geometrii si však ľudstvo muselo počkať jedno tisícročie. Týmto pokrokom bola analytická geometria, v ktorej definujeme súradnicové sústavy a body reprezentujeme usporiadanými n-ticami. Táto algebrická reprezentácia umožnila doslova fascinujúce veci a okrem iného dovoľuje skonštruovať celkom nové geometrie odlišné od štandardnej euklidovskej.
Ústredný pojem v geometrii je kongruencia. V euklidovskej geometrii hovoríme, že dva útvary sú kongruentné, ak sa dá zobraziť jeden na druhý pomocou postupnosti symetrií, otočení a posunutí. 
Iné geometrie môžeme skonštruovať zvolením nového základaného vektorového priestoru (euklidovská geometria používa reálny euklidovský vektorový priestor so štandardnou euklidovskou metrikou) alebo zvolením novej grupy transformácií (euklidovská geometria používa nehomogénne ortogonálne transformácie). Druhý pohľad sa nazýva Erlangenský program. Vo všeobecnosti zrejme platí, že čím viac kongruencií máme, tým menej invariantov bude existovať. Napríklad v afinnnej geometrii sú povolené všetky lineárne transformácie a tak vzdialenosti a uhly už nie sú invarianty (ale kolinearita je).
Diskrétna forma geometria spadá pod Pickovu vetu. Pickova veta používa bodkovaný papier a dáva vzorec na výpočet obsahu zložitých útvarov.

Klein

Geometria je podľa Kleina teória invariantov určitej grupy transformácií (zobrazení).

Táles

Táles, ktorý prvý navštívil Egypt, priniesol do Grécka geometriu.
Sublaines

Poloha

Obec má rozlohu 14,44 km². Najvyšší bod je položený 117 m n. m. a najnižší bod 87 m n. m.

Obyvateľstvo

Počet obyvateľov obce je 184 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Landouzy-la-Cour

Poloha

Obec má rozlohu 10,12 km². Najvyšší bod je položený 221 m n. m. a najnižší bod 150 m n. m.

Obyvateľstvo

Počet obyvateľov obce je 179 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
S hudbou vesmírnou

S hudbou vesmírnou je slovenská hudobná skupina, ktorá pozostáva z trojice Daniel Kis, Dominika Morávková a Marek Koleno. Skupina bola najskôr známa na Youtube a na slovenskom internete a potom prerazila do slovenských rádií s piesňou „Je nám teplo“ a odvtedy sa začala etablovať na scéne popkultúry.
V mnohých ich videoklipoch vystupujú aj ďalšie známe osobnosti, ktoré nie sú súčasťou skupiny, napríklad Jiří Mádl. Skupina sa rozhodla, že svoje piesne nebude predávať a tak sú všetky voľne dostupné na stiahnutie.